
PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA ZGJERIMI I AKSIT RRUGOR “RRAPI-SHKOLLA “tH.tANI”- KRYQËZIM SPITAL”, NË QYTETIN E BERATIT

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik” dhe të nenit 7 të ligjit nr.9165, datë 23.12.2003  “Për Buxhetin e Shtetit të vitit 2004”, me propozimin e Ministrit të Rregullimit të Territorit dhe të Turizmit, Këshilli i Ministrave

VENDOSI:

1. Shpronësimin për interes publik të pronarëve të pasurive të paluajtshme pronë private, që preken nga zgjerimi i aksit rrugor “Rrapi-shkolla “Th.Tani” – kryqëzim spital”, në qytetin e Beratit.
2. Shpronësimi të bëhet në favor të bashkisë së Beratit.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në listën, që i bashkëlidhet këtij vendimi, për sipërfaqen 198 m2 tokë truall, e vlerësuar në shumën e përgjithshme prej 663 300 (gjashtëqind e gjashtëdhjetë e tre mijë e treqind)  lekësh.
4. Ky fond të përballohet nga buxheti i vitit 2004, zëri “Investime”, miratuar për Ministrinë e Rregullimit të Territorit dhe të Turizmit.
5. Vlera e shpenzimeve procedurale të jetë në shumën 175 500 (njëqind e shtatëdhjetë e pesë mijë e pesëqind) lekë dhe të përballohet nga bashkia e Beratit.
6. Shpronësimi të fillojë dhe të përfundojë në muajin dhjetor 2004.
7. Punimet të realizohen deri në muajin mars të vitit 2005.
8. Ngarkohen Ministria e Rregullimit të Territorit dhe e Turizmit dhe bashkia e Beratit për zbatimin e këtij vendimi.
Ky  vendim hyn në fuqi menjëherë dhe botohet ne Fletoren Zyrtare.

Kryeministri
Fatos Nano







Lista e pronarËve që do të shpronësohen nga zgjerimi i aksit rrugor “Rrapi-shkolla Th.Tani-Kryqëzim spital” në qytetin e Beratit

	Nr.
	Emri mbiemri
	Sip.toke are/m2
	Njësia lekë/m2
	Vlera/lekë

	1
	Ali Jonuz Kora
	198
	3350
	663 300

	2
	Dilavin Jonuz Kora
	
	
	

	3
	Muharrem Jonuz Kora
	
	
	

	4
	Nazif Jonuz Kora
	
	
	

	5
	Gjylzemin Jonuz Kora
	
	
	

	
	Totali
	
	
	663 300




